पल्सर स्पोर्ट्स अवार्डमा केल्मीको साथ
यही माघ २८ गते हुने खेलकुदको प्रतिष्ठित अवार्ड ‘एनएसजेएफ–पल्सर स्पोर्ट्स अवार्ड २०७९’ को २० औं संस्करणका लागि अन्तर्राष्ट्रिय स्पोर्ट्स ब्रान्ड केल्मीले पुनः सहप्रायोजकमा निरन्तरता दिएको छ । आयोजक नेपाल खेलकुद पत्रकार मञ्चले सोमबार नेपालको आधिकारिक बिक्रेता कामरु ट्रेडिङ प्रालिसँग स्पोर्ट्स अवार्डका सहप्रायोजन सम्झौता गरेको जनाएको छ ।
काठमाडौँ — यही माघ २८ गते हुने खेलकुदको प्रतिष्ठित अवार्ड ‘एनएसजेएफ–पल्सर स्पोर्ट्स अवार्ड २०७९’ को २० औं संस्करणका लागि अन्तर्राष्ट्रिय स्पोर्ट्स ब्रान्ड केल्मीले पुनः सहप्रायोजकमा निरन्तरता दिएको छ । आयोजक नेपाल खेलकुद पत्रकार मञ्चले सोमबार नेपालको आधिकारिक बिक्रेता कामरु ट्रेडिङ प्रालिसँग स्पोर्ट्स अवार्डका सहप्रायोजन सम्झौता गरेको जनाएको छ ।अवार्ड आगामी आइतबार होटल याक एन्ड यतीमा हुनेछ । ‘एनएसजेएफ–पल्सर स्पोर्ट्स अवार्डको सहप्रायोजनका लागि मञ्चका अध्यक्ष दुर्गानाथ सुवेदी (देवेन्द्र) र कामरु ट्रेडिङ प्रालिका प्रबन्ध निर्देशक उत्तम न्यौपानेले सम्झौतापत्रमा हस्ताक्षर गरेका छन् ।कामरुका निर्देशक न्यौपानेले स्पोर्ट्स अवार्डसँग पुनः सहकार्य गर्न पाएकोमा आभार व्यक्त गर गरे । कामरु ट्रेडिङ प्रालिले नेपालमा अन्तर्राष्ट्रिय स्पोर्ट्स ब्रान्ड केल्मीबाट उत्पादित सामग्रीको बिक्री–वितरण गर्दछ । सह–प्रायोजक बनेवापत केल्मी नेपालले अवार्डमा केल्मी ब्रान्डको पोसाक उपलब्ध गराउने छ ।पल्सर स्पोर्ट्स अवार्डअन्तर्गत तीन विधाको मनोनयन सार्वजनिक भइसकेको छ । 